
Pirkimo sąlygų 2 priedas
JUDRIOJO TELEFONO RYŠIO IR MOBILIOJO DUOMENŲ PERDAVIMO PASLAUGŲ
TECHNINĖ SPECIFIKACIJA
Paslaugų teikimo terminas – 24 mėnesiai
Maksimali sutarties vertė – 18150,00,00 Eur su PVM
1. Pirkimo objektas
1.1. Pirkimo objektas – judriojo telefono ryšio, mobiliojo duomenų perdavimo ir susijusių papildomų paslaugų teikimas perkančiosios organizacijos abonentams.
1.2. Preliminarus paslaugų teikimo pradžioje reikalingų abonementų skaičius – 98 abonementai: 76 judriojo telefono ryšio abonementai ir 22 mobiliojo duomenų perdavimo abonementai.
1.3. 76 judriojo telefono ryšio abonementams teikiami pokalbiai, SMS, MMS, mobiliojo interneto, mobiliojo elektroninio parašo, interneto apsaugos ir kitos šioje specifikacijoje nurodytos paslaugos.
1.4. 22 mobiliojo duomenų perdavimo abonementai skirti naudoti planšetiniuose kompiuteriuose, vaizdo stebėjimo kamerose, maršrutizatoriuose, modemuose, telemetrijos, apsaugos, nuotolinio valdymo ir kituose duomenų perdavimo įrenginiuose.
1.5. Abonementų skaičiai yra preliminarūs. Sutarties vykdymo metu abiejų rūšių abonementų skaičius, atsižvelgiant į faktinį perkančiosios organizacijos poreikį, gali didėti arba mažėti.
1.6. Perkančioji organizacija neįsipareigoja išlaikyti vienodo abonementų skaičiaus, išpirkti viso preliminaraus paslaugų kiekio ar visos maksimalios sutarties vertės paslaugų.
1.7. Papildomai užsakytoms paslaugoms ir abonementams taikomos pasiūlyme nurodytos atitinkamo paslaugų paketo vieneto kainos ir tos pačios techninės sąlygos.
1.8. Mažinant abonementų skaičių tiekėjas negali taikyti abonemento išjungimo, išankstinio nutraukimo, administravimo, netesybų ar kitų papildomų mokesčių.
1.9. Atsiskaitoma tik už faktiškai aktyvius abonementus ir faktinį jų naudojimo laikotarpį. Jei abonementas aktyvuojamas ar išjungiamas ne pirmą mėnesio dieną, mokestis skaičiuojamas proporcingai aktyvumo dienų skaičiui.
1.10. Maksimali pagal sutartį įsigyjamų paslaugų apimtis –18150,00 Eur su PVM. Bendra pagal sutartį mokėtina suma negali viršyti šios vertės.
1.11. Paslaugų teikimo terminas – 24 mėnesiai nuo faktinės paslaugų teikimo pradžios, bet ne ilgiau, negu išnaudojama maksimali sutarties vertė.
1.12. Vykdomas žaliasis pirkimas. Vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.3. punktu, perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.
2. Paslaugų paketai
2.1. Judriojo telefono ryšio paslaugų paketas
Preliminarus kiekis – 76 abonementai. Vienam abonementui per vieną apskaitos mėnesį turi būti suteikiama:
	Eil. Nr.
	Paslauga
	Minimalūs reikalavimai

	1
	Pokalbiai Lietuvoje



	Neriboti išeinantys skambučiai į visų Lietuvos viešųjų fiksuotojo ir judriojo telefono ryšio tinklų standartinius numerius. Įeinantys skambučiai Lietuvoje – nemokami.

	2
	SMS ir MMS Lietuvoje
	Neribotas SMS ir MMS žinučių kiekis į visų Lietuvos viešųjų judriojo telefono ryšio tinklų standartinius numerius.

	3
	Duomenų perdavimas Lietuvoje
	Neribotas mobiliojo interneto duomenų kiekis.

	4
	Duomenų perdavimas ES ir EEE valstybėse
	Ne mažiau kaip 20 GB per apskaitos mėnesį.

	5
	Tarptautiniai skambučiai
	Ne mažiau kaip 1 000 minučių skambinti iš Lietuvos į ES ir EEE valstybių standartinius fiksuotojo ir judriojo telefono ryšio numerius.

	6
	Tarptinklinio ryšio skambučiai ES ir EEE valstybėse
	Ne mažiau kaip 500 minučių išeinantiems ir įeinantiems skambučiams, abonentui esant ES ar EEE valstybėje.

	7
	Mobiliojo elektroninio parašo paslauga
	Įskaičiuota į paslaugų paketo mėnesinį mokestį.

	8
	Interneto apsaugos paslauga
	Įskaičiuota į paslaugų paketo mėnesinį mokestį.


2.2. Mobiliojo duomenų perdavimo paslaugų paketas
1.  Preliminarus kiekis – 22 abonementai. 
2. Kiekvienam abonementui turi būti suteikiamas neribotas mobiliojo interneto duomenų kiekis Lietuvos Respublikos teritorijoje.
3. Negali būti nustatytas konkretus mėnesinis GB limitas, papildomas mokestis ar spartos sumažinimas vien dėl sunaudoto duomenų kiekio.
4. Paslaugos turi būti teikiamos ne žemesnės kaip 4G technologijos ryšiu, kai toks ryšys prieinamas ir jį palaiko naudojamas įrenginys. 5G tinklo aprėpties zonoje turi būti leidžiama naudotis 5G ryšiu be papildomo mokesčio.
5. SIM kortelės naudojimas negali būti apribotas konkretaus gamintojo, modelio ar rūšies įrenginiu, išskyrus objektyvius techninio suderinamumo reikalavimus.
6. SIM kortelę turi būti leidžiama naudoti planšetėje, vaizdo stebėjimo kameroje, maršrutizatoriuje, modeme, telemetrijos ar kitame mobilųjį duomenų perdavimą palaikančiame įrenginyje.
7. Turi būti leidžiama keisti įrenginį, kuriame naudojama SIM kortelė, netaikant papildomo mokesčio.
8. Tiekėjas turi suteikti fizinę SIM kortelę arba, esant techninei galimybei ir perkančiosios organizacijos prašymu, eSIM be papildomo mokesčio.
9. Tiekėjas turi sudaryti galimybę administratoriui matyti kiekvieno abonemento sunaudotų duomenų kiekį ir nustatyti duomenų naudojimo, išlaidų ar tarptinklinio ryšio apribojimus.
3. Pokalbių, SMS ir MMS paslaugų reikalavimai
1. Neribotos paslaugos turi galioti visą sutarties laikotarpį ir apimti standartinius Lietuvos telefono ryšio numerius.
2. Į neribotų paslaugų apimtį neprivalo būti įtraukti padidinto tarifo, trumpieji, informaciniai, pramoginiai, labdaros, palydovinio ryšio ar kiti specialiųjų paslaugų numeriai, taip pat masinis ar automatinis SMS ir MMS siuntimas.
3. Skambinant į įtrauktus numerius negali būti taikomas sujungimo ar skambučio inicijavimo mokestis.
4. Tiekėjas turi sudaryti galimybę nemokamai nustatyti atskirų abonentų paslaugų naudojimo ir išlaidų apribojimus.
4. Duomenų perdavimo Lietuvoje reikalavimai
1. Judriojo telefono ryšio abonentams ir mobiliojo duomenų perdavimo abonentams Lietuvoje suteikiamas neribotas duomenų kiekis.
2. Tiekėjas negali sumažinti spartos vien dėl per mėnesį sunaudoto duomenų kiekio. Faktinė sparta gali priklausyti nuo vietos, tinklo apkrovos, aprėpties, radijo sąlygų ir įrenginio galimybių.
3. Turi būti leidžiamas interneto ryšio bendrinimas kitiems įrenginiams, kai tai palaiko naudojamas įrenginys.
4. Papildomai apmokestinami duomenų paketai negali būti aktyvuojami be perkančiosios organizacijos administratoriaus ar įgalioto abonento patvirtinimo.
5. Duomenų perdavimo ES ir EEE valstybėse reikalavimai
1. Kiekvienam judriojo telefono ryšio abonentui suteikiama ne mažiau kaip 20 GB per apskaitos mėnesį be papildomo mokesčio.
2. Tiekėjas turi informuoti abonentą, kai išnaudojama ne mažiau kaip 80 procentų ir 100 procentų į paketą įtraukto duomenų kiekio.
3. Išnaudojus įtrauktą kiekį, papildomai apmokestinamos paslaugos negali būti automatiškai aktyvuojamos be patvirtinimo.
4. Taikomos galiojančios ES ir Lietuvos teisės aktų bei sąžiningo naudojimo sąlygos.
6. Tarptautinių skambučių reikalavimai
Kiekvienam judriojo telefono ryšio abonentui suteikiama ne mažiau kaip 1 000 minučių per mėnesį skambinti iš Lietuvos į ES ir EEE valstybių standartinius numerius.
Į kiekį neprivalo būti įtraukti padidinto tarifo, trumpieji, specialiųjų paslaugų ir palydovinio ryšio numeriai.
Tiekėjas turi informuoti apie 80 procentų ir 100 procentų minučių išnaudojimą ir sudaryti galimybę blokuoti papildomai apmokestinamus skambučius.
7. Tarptinklinio ryšio ES ir EEE valstybėse reikalavimai
1. Kiekvienam judriojo telefono ryšio abonentui suteikiama ne mažiau kaip 500 minučių per mėnesį išeinantiems ir įeinantiems skambučiams, abonentui esant ES ar EEE valstybėje.
2. Į kiekį įtraukiami skambučiai į Lietuvą, buvimo valstybės ir kitų ES ar EEE valstybių standartinius numerius, kiek tai numato galiojančios tarptinklinio ryšio sąlygos.
3. Jeigu teisės aktai ar tiekėjo planas suteikia palankesnes sąlygas, taikomos palankesnės sąlygos.
4. Tarptinklinio ryšio paslaugos už ES ir EEE ribų turi būti iš anksto užblokuotos, išskyrus administratoriaus nurodytus abonentus.
8. Mobiliojo elektroninio parašo paslaugos reikalavimai
1. Paslauga turi būti įtraukta į kiekvieno judriojo telefono ryšio abonemento mėnesinį mokestį.
2. Paslauga turi suteikti galimybę elektroniniu būdu patvirtinti tapatybę, prisijungti prie elektroninių sistemų, patvirtinti operacijas ir sudaryti kvalifikuotą elektroninį parašą.
3. Paslauga turi atitikti ES ir Lietuvos teisės aktų reikalavimus. Konkretus prekių ženklas ar technologinis įgyvendinimo būdas nenustatomas.
4. Tiekėjas turi be papildomo mokesčio suteikti reikalingą SIM kortelę ar kitą priemonę, sertifikatus, jų administravimą ir konsultacijas.
5. Paslauga aktyvuojama perkančiosios organizacijos nurodytiems abonentams, atlikus teisės aktuose nustatytą asmens tapatybės patikrinimą.
9. Interneto apsaugos paslaugos reikalavimai
1. Paslauga turi būti įtraukta į kiekvieno judriojo telefono ryšio abonemento mėnesinį mokestį.
2. Paslauga turi nustatyti ir blokuoti žinomus kenkėjiškus, suklastotus, apgaulingus, duomenų viliojimo ir kenkėjišką programinę įrangą platinančius interneto išteklius.
3. Nustačius grėsmę, turi būti automatiškai blokuojama ar sustabdoma prieiga ir naudotojui pateikiamas aiškus pranešimas.
4. Grėsmėms nustatyti turi būti naudojama reguliariai atnaujinama informacija ar lygiavertis grėsmių atpažinimo mechanizmas.
5. Paslauga gali būti teikiama tinklo lygiu, programėle, programine įranga ar kitu lygiaverčiu būdu. Konkretus įgyvendinimo būdas neribojamas.
6. Jeigu reikalinga programėlė ar programinė įranga, visos licencijos ir atnaujinimai turi būti suteikiami be papildomo mokesčio, o sprendimas turi veikti oficialiai palaikomose Android ir iOS versijose.
7. Paslaugos aktyvavimas ar išjungimas turi būti galimas atskirai kiekvienam abonentui ir negali mažinti jo duomenų kiekio.
10. SIM kortelių, eSIM ir telefono ryšio numerių reikalavimai
1. Tiekėjas turi be papildomo mokesčio suteikti visas paslaugoms reikalingas SIM korteles.
2. Perkančiosios organizacijos prašymu ir esant techninei galimybei turi būti suteikiama eSIM.
3. Keičiantis tiekėjui turi būti išsaugoti visi naudojami telefono ryšio numeriai. Tiekėjas savo sąskaita organizuoja numerių perkėlimą, pateikia formas ir derina perkėlimo laiką.
4. Tiekėjas turi paskirti atsakingą darbuotoją numerių perkėlimui ir paslaugų aktyvavimui koordinuoti.
11. Ryšio technologijos, aprėpties ir kokybės reikalavimai
1. Tiekėjas turi užtikrinti balso ir mobiliojo interneto paslaugų teikimą savo tinklo aprėpties zonoje Lietuvos Respublikos teritorijoje.
2. Pagrindinėse perkančiosios organizacijos veiklos vietose turi būti užtikrinama galimybė naudotis balso ryšiu ir mobiliuoju internetu.
3. Pagrindinės veiklos vietos: 
a. Administracijos veiklos patalpas, esantis adresu Vilniaus g. 19, Švenčionys; 
b. administracinis pastatas, esantis Postavų g. 1, Adutiškio mstl., Švenčionių r.; 
c. administracinis pastatas, esantis Liepų al. 1, Cirkliškio k., Švenčionių r.; 
d. administracinis pastatas, esantis Švenčionėlių g. 34, Kaltanėnų mstl., Švenčionių r.;
e. administracinis pastatas, esantis Seniūnijos g. 27, Labanoro mstl., Švenčionių r.; 
f. administracinis pastatas, esantis Balingrado g. 25, Magūnų k., Švenčionių r.; 
g. administracinis pastatas, esantis Pašto g. 6, Pabradės m., Švenčionių r.; 
h. administracinis pastatas, esantis Malūno g. 5, Sarių k., Švenčionių r.; 
i. administracinis pastatas, esantis Kasčiukų g. 2, Naujo Strūnaičio k., Švenčionių r.; 
j. administracinis pastatas, esantis Žilvyčių g. 2, Svirkų k., Švenčionių r.; 
k. administracinis pastatas, esantis Švenčionėlių g. 6A, Švenčionių m.; 
l. administracinis pastatas, esantis Švenčionių g. 3, Švenčionėlių m., Švenčionių r.
4. Tiekėjas kartu su pasiūlymu pateikia nuorodą į aktualų tinklo aprėpties žemėlapį arba lygiavertę informaciją.
12. Paslaugų administravimo reikalavimai
1. Tiekėjas turi suteikti nemokamą elektroninę savitarną arba lygiavertę administravimo priemonę.
2. Administratorius turi galėti matyti abonentų sąrašą, planus, sąskaitas, paslaugų naudojimą ir likučius, nustatyti apribojimus, blokuoti SIM korteles ir registruoti sutrikimus.
3. Turi būti galima paskirti ne mažiau kaip du administratorius.
4. Be administratoriaus sutikimo negali būti aktyvuojamos papildomai apmokestinamos periodinės paslaugos ar prenumeratos.
13. Klientų aptarnavimo ir gedimų registravimo reikalavimai
1. Tiekėjas turi paskirti perkančiąją organizaciją aptarnaujantį vadybininką arba kitą kontaktinį asmenį.
2. Turi būti užtikrinta galimybė visą parą registruoti ryšio sutrikimus telefonu, elektroniniu paštu, savitarnoje ar kitu lygiaverčiu būdu.
3. Apie registruotą sutrikimą pateikiamas patvirtinimas ar registracijos numeris. Konsultacijos teikiamos lietuvių kalba.
14. Sąskaitų ir atsiskaitymo reikalavimai
1. Tiekėjas pateikia vieną bendrą elektroninę PVM sąskaitą faktūrą per SABIS sistemą ir išsamią informaciją pagal kiekvieną abonementą.
2. Sąskaitoje atskirai nurodomas faktiškai aktyvių abiejų rūšių abonementų skaičius, vieneto kainos, bendros sumos, aktyvuoti ir išjungti abonementai bei proporcingi mokesčiai.
3. Perkančioji organizacija moka tik už faktiškai aktyvius abonementus ir faktiškai suteiktas paslaugas.
4. Abiejų paketų vieneto kainos yra fiksuotos visą sutarties laikotarpį, išskyrus teisės aktuose ir sutartyje aiškiai nustatytus atvejus.
5. Bendra pagal sutartį mokėtina suma negali viršyti 18150,00 Eur su PVM.
15. Pasiūlymo atitikties pagrindimas
1. Tiekėjas kartu su pasiūlymu pateikia užpildytą atitikties techninei specifikacijai lentelę.
2. Prie kiekvieno reikalavimo nurodoma, ar pasiūlymas jį atitinka, kaip reikalavimas įgyvendinamas ir kur pateikta tai patvirtinanti informacija.
3. Tiekėjas pateikia abiejų paketų, mobiliojo elektroninio parašo, interneto apsaugos, administravimo ir tinklo aprėpties aprašymus bei papildomų paslaugų tarifus.
4. Visi reikalavimai yra minimalūs. Tiekėjas gali pasiūlyti palankesnes sąlygas be kainos didinimo sutarties vykdymo metu.
16. Pasiūlymo kainos pateikimas ir vertinimas
Ekonomiškai naudingiausias pasiūlymas išrenkamas pagal kainos kriterijų.
	Eil. Nr.
	Paslaugų paketas
	Preliminarus abonementų skaičius
	Vieno abonemento mėnesinis mokestis be PVM, Eur
	Vieno abonemento mėnesinis mokestis su PVM, Eur 

	1
	Judriojo telefono ryšio paslaugų paketas
	76
	
	

	2
	Mobiliojo duomenų perdavimo paslaugų paketas
	22
	
	


Pasiūlymo vertinamoji bendra kaina apskaičiuojama pagal formulę:
K = (P1 × 76 × 24) + (P2 × 22 × 24)
K – pasiūlymo vertinamoji bendra kaina su PVM 24 mėnesių laikotarpiui;
P1 – judriojo telefono ryšio paketo vieno abonemento mėnesinis mokestis su PVM;
P2 – mobiliojo duomenų perdavimo paketo vieno abonemento mėnesinis mokestis su PVM.
Tiekėjo pasiūlymas vertinamas pagal bendrą pasiūlymo kainą, kuri nėra sutarties kaina. Pasiūlymas, viršijantis pirkimui skirtą maksimalią sumą, vertinamas pirkimo dokumentuose ir teisės aktuose nustatyta tvarka.
Visų tiekėjų pasiūlymai vertinami naudojant vienodus preliminarius 76 ir 22 abonementų kiekius, nors faktinis abonementų skaičius sutarties vykdymo metu gali kisti.
Faktinis mėnesio mokestis apskaičiuojamas pagal faktiškai aktyvių abonementų skaičių: M = (P1 × N1) + (P2 × N2).
Laimėtoju pripažįstamas reikalavimus atitinkantis tiekėjas, kurio vertinamoji bendra kaina K yra mažiausia.
17. Paslaugų teikimo terminas ir sutarties pabaiga
Paslaugų teikimo terminas – 24 mėnesiai nuo faktinės paslaugų teikimo pradžios (pastaba:  2026 m. lapkričio pabaiga  - gruodžio pradžia).
Sutartis pasibaigia suėjus 24 mėnesių terminui arba išnaudojus maksimalią 18150,00 Eur su PVM sutarties vertę, atsižvelgiant į tai, kuri aplinkybė įvyksta anksčiau.
Paslaugų teikimo pradžia derinama su perkančiąja organizacija, atsižvelgiant į galiojančios sutarties pabaigą ir numerių perkėlimo terminus.
Sutarties pabaiga neatleidžia šalių nuo iki jos pabaigos atsiradusių įsipareigojimų vykdymo.
